آذربایجان و تورکیه هاوا گوجلرینین اورتاق گرچکلشدیردیگی تورآز قارتالی ۲۰۱۹ مانورو داوام ائدیر.
ایکی اؤلکه آراسین‌داکی ایللیک حربی امکداش‌لیق پلانی چرچیوه‌سین‌ده سپتامبرین ۲سینده باشلایان مانورون بو گونکو بؤلومونده آذربایجان اوردوسونا عاید میگ-۲۹ و سو-۲۵ اوچاقلاری ایله تورکیه اف-۱۶لاری اؤنله‌مه، حمایه و سالدیری وظیفه‌لری ایجرا ائتدی.
مانورون آذربایجان‌لی کوردیناتورو آلبای فایق علی‌یئو، مانورلا ایکی قارداش اؤلکه‌نین هاوا گوجلرینین لازیم اولدوق‌دا اورتاق حرکت ائتمه‌یه حاضر اولمالارینین آماجلاندیغینی سؤیله‌دی.
مانورلارین بؤیوک اؤنم داشیدیغینی دیله گتیره‌ن علی‌یئو،
"هاوا-یئر و هاوا-هاوا وظیفه‌لری ایجرا ائدیریک. مانور چوخ اوغورلو. ایکی اؤلکه‌نین اوچاقلارینین هاوادا اورتاق وظیفه ایجرا ائتمه‌سی بیزیم اوچون بیر شانس" دئدی.
مانور‌دا ایکی اؤلکه‌دن میگ-۲۹، اف-۱۶، سو-۲۵ ساواش اوچاقلاری ایله کاسا نقلیات اوچاغی، می-۳۵، می-۱۷، سیکورسکی یواچ-۷۰، سی‌اچ-۴۷ شینوک و آتاک/ای‌اچ-1دبلیو ساواش هلیکوپترلریندن اولوشان تخمیناً ۳۰ هاوا آراجی یئر آلیر.
پاکیستان هاوا گوج‌لری نماینده‌لرینین ده گؤزلمچی اولاراق ایشتیراک ائتدیگی مانور ۱۶ سپتامبرا قدر داوام ائد‌جک.
